En kai ajattele samoin kuin muut.
On kulunut 10 vuotta siitä, kun John Hummel murhasi perheensä.
21 päivän päästä hän kuolee rikostensa takia.
Alussa kaikki oli hyvin.
Silloin kun aloimme seurustella, ennen kuin edes menimme naimisiin.
Sitten alkoi alamäki.
Joy Hummel synnytti Jodi-tyttären vuonna 2004.
Hän oli älykäs ja utelias.
Hän imi tietoa itseensä ja kyseli aina kaikenlaista.
Istuskelin takakuistilla polttamassa tupakkaa -
ja hän halusi tietää hyönteisistä muista metsän eliöistä.
Kaikkea sellaista.
Ennen joulukuuta 2009 -
Hummel tunsi vetoa väkivaltaisia ajatuksia ja kuvia kohtaan.
Montako kuukautta olit suunnitellut sitä?
Aina välillä parin kuukauden ajan.
Olin aina ajatellut sitä, mutten uskonut, että tekisin sitä.
Mikä sai sinut tekemään sen? -En ihan oikeasti tiedä.
Se oli ensimmäinen kerta, kun niitä ajatuksia hiipi mieleeni.
Sitten se vain kasvoi, kunnes se lopulta purkautui sillä tavalla.
En ollut aiemmin ajatellut kenenkään tappamista tai satuttamista.
Väkivaltaiset ajatukset ovat normaaleja ihmisille.
Jotkut ovat huolissaan niistä ja pelkäävät olevansa pahoja ihmisiä.
Ajatukset ovat vaarattomia. Kyse on siitä, toteuttaako niitä.
Ihmisille, jotka eivät osaa käsitellä tunteita normaalilla tavalla -
ajatukset ovat kiehtovia, ja ne kiertävät kehää.
Aivoni eivät keksineet vaihtoehtoja.
Ajatus tuli mieleeni ja työnsin sen pois, mutta se palasi aina.
Se oli ainoa ajatus, joka mieleeni tuli.
Psykopaatit eivät yleensä kerro ajatuksistaan ja haluistaan muille -
koska he eivät halua muiden estävän heitä.
Yleensä se ei johdu siitä, että he häpeäisivät ajatuksiaan.
16. joulukuuta 2009 John Hummel päätti toteuttaa murha-ajatuksensa.
Kerro, mitä teit keskiviikkona 2009.
Minä...
Laitoin rotanmyrkkyä spagettikastikkeen jauhelihaan.
Mistä sait rotanmyrkkyä? -Hain sitä supermarketista.
Miten maksoit sen? -Minä varastin sen.
Liha muuttui vihreäksi, kun lisäsin siihen rotanmyrkkyä.
Mitä vaimosi sanoi, kun hän soitti sinulle?
"Spagetissa on jotain vikaa. Liha on pilaantunutta."
He tilasivat pizzan.
Seuraavana yönä Hummel yritti uudelleen.
Teeskentelin meneväni töihin, vaikka minulla oli vapaailta.
Palasin kotiin, kun he nukkuivat.
Seisoin makuuhuoneessa ja mietin sitä, mitä aioin tehdä.
Sen jälkeen kaikki on yhtä sumua.
Muistan, että seisoin siinä keittiöveitsi kädessäni.
Mietin, tekisinkö sen vai en.
Mitä sinä mietit? -Tappaisinko vaimoni vai en.
Mietin sitä noin puoli tuntia.
Se ei ehkä kestänyt puolta tuntia. Aika hidastuu sellaisella hetkellä.
30 sekuntia voi tuntua 30 minuutilta.
Hän saattoi ajatella montaa asiaa ja spekuloida -
jäisikö hän kiinni, ja miten hän peittäisi jälkensä.
Moraali ei ollut epäröinnin syynä.
Hän mietti, pystyisikö hän siihen, ja jos pystyisi -
jäisikö hän kiinni.
Mitä tapahtui?
Muistan sen selvästi, mutta en halua muistaa.
Yritätkö työntää muiston pois? Selitä, miten käsittelet muistojasi.
Alan heti ajatella jotain muuta, kuten lempielokuvaa tai laulua.
Joskus alan lukea kirjaa.
Se on liian vaikeaa. En halua ajatella sitä.
En halua muistaa heitä sillä tavalla.
Minusta se kuulosti realistiselta kuvaukselta ihmisestä -
joka kärsii pakkoajatuksista.
Hän käyttää sijaistoimintaa pitääkseen ajatukset loitolla -
sen sijaan, että käsittelisi niitä.
Kyse ei ole empatiasta tai katumuksesta.
Hän ei vain tykkää ajatella sitä.
Kolme viikkoa ennen teloitusta John Hummel sanoi muuttuneensa.
Inhoan tekoani. Kaikkien pitäisi vihata tekoani -
mutta se ei tarkoita, että minua pitäisi vihata ikuisesti.
Ihmiset haluavat ymmärtää asioita.
Joskus selitystä ei vain ole.
Joskus asioita vain tapahtuu ilman mitään järkevää syytä.
Joulukuussa 2009 John Hummel kertoi syyn tekoonsa.
Teitkö sen, koska halusit olla toisen naisen kanssa?
Kyllä.
En halua sekoittaa häntä tähän.
Ei haittaa, jos hän näkee televisiosta, mitä tein -
mutten halua, että häntä kuulustellaan tai mitään.
Saamme nähdä puhelutietosi -
joten meille kyllä selviää, kuka hän on.
Rikostutkijat näkivät John Hummelin ja tämän tyttöystävän viestit.
Tässä on John Hummelin ja hänen tyttöystävänsä viestejä.
"John. Olet naimisissa, enkä minä ole kodinrikkoja."
Mies vastasi: "On ihanaa, että olet ystäväni -
etkä anna minun satuttaa häntä.
En haluaisi tehdä sitä, joten kiitos."
Tämä on aika manipuloivaa.
Hän sanoo arvostavansa sitä, ettei nainen halua rikkoa kotia -
vaikka hän aikoo rikkoa kodin äärimmäisellä tavalla.
Pari vaihtoi seuraavien viikkojen aikana lähes 4 000 viestiä.
"Kuinka monta vuotta kesti oppia sanomaan kaikki oikeat sanat?"
"Sanon vain, mitä ajattelen ja tunnen."
Nainen uskoo, että mies manipuloi häntä saadakseen seksiä.
Hän on epäluuloinen. Miksi mies on niin imarteleva ja kiihkeä?
On mahdollista, että nainen huomasi -
että Hummel yritti olla ovela ja pinnallisesti hurmaava.
Se on psykopaatin piirre.
Nainen sai tietää, että Hummelin vaimo oli raskaana -
ja yritti katkaista välit.
Tässä on naisen vastaus:
"Et tunne sympatiaa vaimoasi kohtaan, kun hän odottaa lastasi."
Nainen huomasi, ettei mies ole herkkä tai katuvainen.
Mies ei näyttänyt välittävän siitä, että hänen vaimonsa oli raskaana.
Hummel lähetti tämän viestin murhapäivän aamuna:
"Näin hyvää unta. Leivoimme keksejä yhdessä."
Hän oli siirtymässä perhe-elämävaiheeseen -
kuukauden pakkomielteisten seksiviestien jälkeen.
Nainen täytti hänen todellisuutensa, haaveensa, tulevaisuutensa -
ja kaiken, paitsi hänen nykyisen elämänsä, joka tuntui umpikujalta.
En koskaan ajatellut eroa.
En ajatellut järkevästi, vaan toimin vaistojen varassa.
Minun piti päästä eroon heistä.
Jotkut yksilöt ovat kykenemättömiä...
Syynä on joko kykenemättömyys tai haluttomuus -
mutta he ovat kykenemättömiä sanoittamaan tunteitaan.
Heillä saattaa olla väkivaltaisia ajatuksia ja fantasioita -
jotka joko kauhistuttavat tai kiehtovat heitä.
Kun ihminen on epätoivoinen ja stressaantunut -
eikä hänellä ole selviytymiskeinoja, joita tavallisilla ihmisillä on -
kuten ajatuksista puhuminen, hän toteuttaa fantasiansa.
Hummel on älyllisesti hieman alikehittynyt.
Kun kuulin sen -
ajattelin, että hänellä on tappava yhdistelmä tekijöitä.
Hän ei ole älykäs, hän ei siedä turhautumista -
eikä hän osaa ratkaista ongelmia normaalisti.
Hän siis ajatteli, että voidakseen olla tyttöystävänsä kanssa -
hänen piti tappaa perheensä.
Olen aina pitänyt asiat sisälläni.
En osaa jakaa tunteitani kovin hyvin.
Jos osaisin, he olisivat yhä elossa.
Jos voisin palata ajassa taaksepäin ja estää itseäni tekemästä sitä -
tekisin sen, vaikka joutuisin tappamaan itseni heidän sijastaan.
Yksi ajatus antaa Hummelille toivoa, kun hän valmistautuu kuolemaan.
Uskon, että perheeni on antanut minulle anteeksi.
Näemme toisemme taivaassa.
Tunteita on vaikea pukea sanoiksi.
En tiedä, mitä hän ajatteli.
Hän saa ansionsa mukaan. Toivon hänelle pahinta rangaistusta.
Hänen oma perheensä toivoo samaa.
Miksi teit sen perheellesi?
Haluatko kommentoida, John?
Olen kirjoittanut kaksi runoa, jotka aion lausua lopussa.
Ne ovat viimeiset sanani tai jotain.
Toisen nimi on Sementtilaatikko.
"Istun sementtilaatikossa ja eksyn ajatuksiini.
Mietin kokemaani hyvää ja pahaa.
En sure enkä itke, Jeesus minut luokseni korjaa.
Tapaan teidät taivaassa. Olen rakkaideni kanssa ikuisuudessa.
Entä tyttäresi? Tykkäsitkö olla isä?
Kyllä. Tykkäsin olla hänen kanssaan, leikkiä ja katsella telkkaria.
Tykkäsin katsoa piirrettyjä, joita katsoin lapsena, kuten Smurffeja.
Hän nautti samoista asioista kuin minä lapsena.
Se merkitsi minulle paljon.
Psykopaatit eivät yleensä kunnioita ihmiselämää iästä riippumatta.
Jotkut vetävät rajan lapsiin, eivätkä satuta heitä -
mutta toisille sillä ei ole merkitystä.
Heräsikö tyttäresi? -Ei.
Kaikki sanovat, että jumaloit tytärtäsi.
Totta.
Hummelin viestit tyttöystävälle -
saattavat selittää julmuuden 5-vuotiasta Jodia kohtaan.
Hummel sanoi: "Meillä on vahva side, jota minulla ei ole ollut aiemmin."
Nainen vastasi: "Eikö edes vaimosi kanssa?"
Hummel sanoi: "Ei." Nainen kysyi: "Miksi sitten nait hänet?"
Hummel vastasi: "En keksi muuta syytä kuin lapseni."
Koko perhe tuntui hänestä ansalta.
Hummel kantoi kaunaa koko perhettä kohtaan -
ja se levisi myös tyttäreen.
Hummel uskoo yhä tänäkin päivänä -
että tapahtunut on hänen perheensä syytä.
Olin työttömänä neljä vuotta selkäni takia -
enkä voinut tehdä mitään kotona.
Appeni mielestä minun olisi pitänyt tehdä enemmän, mutta en voinut.
Yritin selittää, että tein parhaani, kun vain voin.
Lopulta alkoi tuntua, että kaikki oli minun syytäni.
Jos asteroidi olisi törmännyt Maahan, sekin olisi ollut syytäni.
Hän pitää itseään uhrina.
Viha paistaa hänen kasvoiltaan, kun hän puhuu asteroidista.
Kun hän alkaa murjottaa -
psykopaatin ominaisuudet tulevat selvemmin esille hänestä.
Hänen huomiokenttänsä kapenee ja hän keskittyy vain itseensä -
omaan tuskaansa ja raivoonsa. Hän alkaa syyttää vaimoaan ja tämän isää.
He estivät häntä saavuttamasta ratkaisua.
Hänen ajattelemansa ratkaisu on maaginen ratkaisu kaikkeen.
Millä tavalla?
Hänen vaimonsa ja lapsensa katoavat, samoin katoavat appi ja talo.
Kaikki pyyhitään puhtaaksi, ja hän aloittaa alusta fantasiasuhteessaan -
missä hän tuntee itsensä taas mieheksi ja kaikki on täydellistä.
Teloituksen lähestyessä Hummel koki, että hänet oli ymmärretty väärin.
Kukaan ei muista kertoja, kun tein oikein -
mutta väärää tekoa ei unohdeta.
Miltä tuntuu, kun päivä lähestyy? Pelottaako sinua?
En pelkää kuolemaa vaikken odota sitä innolla.
Tapoin vaimoni Joyn, tapoin hänen isänsä Eddien -
ja tapoin Jodin.
Se tuntui siltä, kuin...
En tiedä. Ihan kuin olisin katsonut elokuvaa -
ja nähnyt päähenkilön silmien läpi.
Olin ateisti, kun tein rikokseni.
Harkitsin perheeni tappamista, ja viimeinen ajatukseni oli -
etten edes usko Jumalaan.
Hän välttelee vastuuta puhumalla ateismistaan.
Yksi psykopaattien piirteistä on vastuun väisteleminen.
Se on yleistä, kun edessä on vääjäämätön kuolema.
Kukaan ei halua mennä hautaan tuntien syyllisyyttä teoistaan.
Hummel väittää muuttuneensa uskonnollisen kokemuksen seurauksena.
Kun odotin piirikunnan vankilassa oikeudenkäyntiäni -
tartuin Raamattuun ja luin sen ensimmäistä kertaa.
Parin tunnin päästä olin polvillani ja rukoilin Jumalalta anteeksiantoa.
Pyysin Häntä ottamaan minut takaisin.
Jos minut päästettäisiin vapaaksi, en edes kävelisi punaisia päin.
Olisin mallikansalainen.
He osaavat olla hurmaavia ja sanoa: "Olen oppinut ja muuttanut tapani.
Olen ollut mallivanki. Minut voi päästää ulos."
Monet sanovat voivansa muuttua, mutta kokemukseni mukaan he eivät muutu.
En välitä siitä, mitä ihmiset ajattelevat minusta.
Vain Jumalan mielipiteellä on väliä. Hän on antanut anteeksi ja unohtanut.
Vain sillä on väliä.
Hän peittää yhden fantasian toisella.
Hän ei ole ottanut vastuuta teoistaan.
Hän ei pysty kohtaamaan tekoaan.
Ja kieltämällä ja tukahduttamalla muistot -
hän välttyy kohtaamasta tekonsa kamaluutta.
Hän on korvannut syyllisyyden ja häpeän Jeesuksen anteeksiannolla.
Toinen runo, jonka aion lausua viimeisinä sanoinani -
on parodia "Levolle lasken, Luojani" -rukouksesta -
joka opetetaan lapsille.
"Kun minut lasketaan lepoon, tiedän, että armias on suojani.
Kuolen oikeuden tähden, ja herään Jeesuksen nähden."
Totta puhuen kuolemantuomio ei haittaa minua.
Minua ei haittaa, että minut teloitetaan tekojeni tähden.
17. maaliskuuta 2020
Texasilainen kuolemaantuomittu -
on saanut 60 päivän lykkäyksen koronaviruksen takia.
John William Hummelin oli määrä saada tappava ruiske huomenna -
kun kaikki valitukset tuomiosta oli hylätty.
Teloitusta kuitenkin lykättiin vaadittavien resurssien takia.
John Hummel odottaa yhä uutta teloituspäivää.
En vieläkään voi uskoa, että tein sen.
Päätän kuulustelun tähän, John.
Suomennos: Anne Kaasinen iyunomg.com